โป๊งเหน่ง เชิญยิ้ม

วลัชณัฏฐ์ ก้องภพตารีย์ หรือ พงษ์ศักดิ์ โสภักดี (ชื่อเดิม: สมศักดิ์ อยู่พ่วง) เป็นที่รู้จักกันในชื่อ โป๊งเหน่ง เชิญยิ้ม (19 กรกฎาคม พ.ศ. 2508 – 10 กรกฎาคม พ.ศ. 2565) เกิดที่อำเภอพนมทวน จังหวัดกาญจนบุรี นักแสดงตลกชายและอดีตนักแสดงลิเกชาวไทยชื่อดัง ที่มีเอกลักษณ์เป็นที่จดจำได้ คือ หัวโล้น พูดน้ำเสียงรุนแรง มักจะได้แสดงบทเป็นตัวร้ายในวงการตลก ขึ้นชื่อเป็นคนที่รักภรรยามากอีกด้วย เขายังเป็นน้องชายต่างมารดาของ สมศักดิ์ ภักดี อดีตลิเกเงินล้านอีกด้วย

**ประวัติ**
โป๊งเหน่งมีชื่อเล่นว่า ศักดิ์ มีมารดาชื่อว่า นางณัฐกนก วันเพ็ญ (ชื่อเล่น:อ้อย) และบิดามีอาชีพลิเก โป๊งเหน่งกล่าวว่ามารดาของเขานั้นได้เจอกันกับบิดาขณะที่กำลังทำการแสดงและมารดาของเขาเป็นแม่ยกชอบกับบิดาจนเกิดการได้เสียกัน แต่ภายหลังบิดาได้ย้ายวิก ในเวลาต่อมามารดาได้คลอดศักดิ์ แต่เพราะเธอไม่ทราบว่าบิดาชื่ออะไรเป็นใครหรือมาจากไหนทำให้ไม่ทราบนามสกุลของบิดา ซึ่งในสมัยก่อนเวลาจะมีการแจ้งเกิดต้องไปที่บ้านของกำนันทำให้มารดาต้องให้คนข้างบ้านที่มีนามสกุลว่า อยู่พ่วง เป็นคนช่วยเซ็นรับรองบุตรให้แทน
ศักดิ์ได้เข้าเรียนที่โรงเรียนศึกษาสงเคราะห์พนมทวนจนจบประถมศึกษาปีที่ 7 (บางแห่งกล่าวว่าจบมัธยมปีที่สาม)และเขาได้รอมารดาให้มารับและไปกรุงเทพกับแม่แต่เพราะไม่ชอบอยู่กับบิดาบุญธรรมเลยไปที่ห้วยขวางที่นั้นเข้าได้เจอกับบิดาผู้บังเกิดเกล้าอีกครั้งทำให้เขาใช้ชีวิตอยู่กับลิเกกับบิดามาตลอด
ศักดิ์อยู่กับวงการลิเกอยู่นานพอสมควรก็ได้เข้าสู่วงการตลกจากการที่บิดาเป็นเพื่อนกับ อุดม ชวนชื่น และ จิ้ม ชวนชื่น ก็ได้ชักชวนเขามาอยู่ในคณะชวนชื่น โดยใช้ชื่อว่า ศักดิ์ ชวนชื่น และได้อยู่กับชวนชื่นนานถึง 11 ปี ก่อนที่ภายหลังสมาชิกในคณะบางคนได้ย้ายไปคณะของ แป๋ว บ้านโป่ง ทั้งศักดิ์ , หลุยส์ , ช้าง , เอนก , อุทิศ และเปี๊ยก อยุธยา และอยู่กับคณะแป๋ว บ้านโป่ง อยู่นานประมาณ 2 ปีและย้ายไปคณะ เพชร ดาราฉาย และคณะเต่า เชิญยิ้ม และ หนู คลองเตย แต่ไม่นานก็ออกจากคณะเพราะหนูไปโกนศีรษะของเจ้าตัวโดยที่ไม่ได้บอกกล่าว
ภายหลังศักดิ์ได้เจอกับ นุ้ย เชิญยิ้ม เลยชักชวนให้มาอยู่กับคณะ ถั่วแระ/ชูศรี เชิญยิ้ม ช่วงแรกๆ เขาอยู่ในฐานะคนขับรถของคณะและใช้ชื่อว่า ศุภโชค เชิญยิ้ม ก่อนจะเปลี่ยนชื่อเป็น ข้าวฟ่าง เชิญยิ้ม และมาเป็น โป๊งเหน่ง เชิญยิ้ม เพราะมาจากรูปร่างศีรษะของเขาดูเหมือนขนมโป๊งเหน่ง
ช่วงเวลาที่โป๊งเหน่งอยู่ที่ คณะถั่วแระ เชิญยิ้ม ทำให้เจ้ามีโอกาสเข้าสู่วงการบันเทิงด้วยการเล่น ก่อนบ่าย คลายเครียด ภายหลังนุ้ยสืบทอดหัวหน้าคณะต่อจากถั่วแระ เจ้าตัวมีโอกาสได้เล่นภาพยนตร์หลายเรื่อง เช่น เดอะโกร๋น ก๊วน กวน ผี, ผีหัวขาด,  บอดี้การ์ดหน้าเหลี่ยม, ยายสั่งมาใหญ่, ผู้ชายลั้ลล้า และ ฮาศาสตร์

**ชีวิตส่วนตัว**
โป๊งเหน่งมีภรรยานามว่า หมู (ชื่อจริง:สมญา) โดยอยู่กันมาตั้งแต่โป๊งเหน่งอายุ 15 ปีในขณะนั้นภรรยาอายุ 17 ปีโดยเธอเป็นแม่ค้าขายขนมโดยมีบุตรด้วยกันหกคนชาย 4 คนหญิง 2 คน เขาเป็นคนที่ขึ้นชื่อว่ารักภรรยามาก โป๊งเหน่งมีบ้านที่ราชบุรีและเลี้ยงฟาร์มวัวเป็นของตัวเองโดยจะรีดนมวัวส่งให้หนองโพ
โป๊งเหน่งเป็นลูกศิษย์ฤาษีเณร ธาตุพุทธคุณที่อยุธยาจนกลายเป็นที่ขึ้นชื่อลือชาว่าถูกหวยหลายงวดแถมยังมีบ้านอยู่อาศรมอีกด้วย

**ผลงาน**

**ละครโทรทัศน์**
 พ.ศ. 2545 มณีเมขลา (/ช่อง 3) รับบทเป็น พงศ์ - พ.ศ. 2546 เพลงรักเพลงปืน (/ช่อง 3) รับบทเป็น - พ.ศ. 2549 อนิลทิตา (/ช่อง 5) รับบทเป็น ไอ้โล้นดำ - พ.ศ. 2551 เย้ยฟ้าท้าดิน (/ช่อง 7) รับบทเป็น เวไชย - พ.ศ. 2551 เจาะเวลาหาโก๊ะ (/ช่อง 7) รับบทเป็น - พ.ศ. 2552 โก๊ะซ่า ท้ามิติ (/ช่อง 7) รับบทเป็น - พ.ศ. 2552 พยัคฆ์ยี่เก (/ช่อง 7) รับบทเป็น จ.ส.ต. แม้น เลิศกาญดี (จ่าแม้น) - พ.ศ. 2554 โก๊ะ 7 (/ช่อง 7) รับบทเป็น - พ.ศ. 2555 รักนี้หัวใจมีครีบ (/ช่อง 3) รับบทเป็น น้าหมึก- พ.ศ. 2555 มนต์รักตลาดสด (/ช่อง 7) รับบทเป็น- พ.ศ. 2556 หลบผี ผีไม่หลบ (บีอีซี-เทโร/ช่อง 3) รับบทเป็น กำนันจู๊ด- พ.ศ. 2556 ยัยบุญกับหมอทึ่ม (บีอีซี-เทโร-จันทร์ 25/ช่อง 3) รับบทเป็น ฮายบาย / คาวบอยนิกกี้ / โคบาน - พ.ศ. 2556 ไอ้คุณผี (/ช่อง 3) รับบทเป็น ประสิทธิ์ - พ.ศ. 2557 สวยร้ายสายลับ (ยูม่า 99/ช่อง 3) รับบทเป็น แหล่ (รับเชิญ)- พ.ศ. 2557 ลูกผู้ชายหัวใจเข้ม (/ช่อง 7) รับบทเป็น พี่ติ่ง (เจ้าของคณะลิเก)- พ.ศ. 2557 โก๊ะ 7 ตะลุยแดนมหัศจรรย์ (/ช่อง 7) รับบทเป็น- พ.ศ. 2557 ครีบนี้หัวใจมีเธอ (/ช่อง 3) รับบทเป็น- พ.ศ. 2557 ลูกสาวพ่อมด (เมคเกอร์ เจ กรุ๊ป/ช่อง 3) รับบทเป็น ชูชาติ (เจ้าของวิน)- พ.ศ. 2558 กระตุกหนวดเสือ (/ช่อง 3) รับบทเป็น เสือป่อง มวยเอก- พ.ศ. 2561 ขุนปราบดาบข้ามภพ (เดอะ วัน เอ็นเตอร์ไพรส์/ช่องวัน 31) รับบทเป็น เข้ม (คนบ้าที่คณะลิเก)- พ.ศ. 2562 เจ้าสัวมั่วนิ่ม (/ช่อง 7) รับบท หมอผี (รับเชิญ)- พ.ศ. 256X สายลับสะบัดช่อ (/ช่อง 3)
หมายเหตุ  : สายลับสะบัดช่อ  เป็นผลงานละครเรื่องสุดท้าย ที่ถ่ายทำเสร็จสิ้นเมื่อปี พ.ศ.2557 ก่อนที่จะเสียชีวิตในปี พ.ศ.2565 และไม่ได้ออกอากาศบนหน้าจอโทรทัศน์ ทาง ช่อง 3 

**ละครชุด**
 พ.ศ. 2547 ครูไหวใจร้าย (บีอีซี-เทโร-บรอดคาซท์ ไทย เทเลวิชั่น/ช่อง 3) รับบทเป็น เก่ง (รับเชิญ)

**ซิทคอม**
 พ.ศ. 2545 - 2546 ปากคลองตลาด (/ช่อง 5) - พ.ศ. 2550 ผู้กองเจ้าเสน่ห์ ตอน ฝาแฝด (/ช่อง 3) รับบทเป็น (รับเชิญ)- พ.ศ. 2551 เป็นต่อ ตอน น้องเมีย เพลียเลยครับพี่น้อง (/ช่อง 3) รับบทเป็น ยามเบิ้ม (รับเชิญ)- พ.ศ. 2554 ผู้กองเจ้าเสน่ห์ ตอน มานะปะทะผู้เฒ่าเต่า (/ช่อง 3) รับบทเป็น (รับเชิญ)- พ.ศ. 2555 บางรักซอย 9 ตอน แก้เคล็ด..สะเด็ดซะ (/ช่อง 9) รับบทเป็น (รับเชิญ)- พ.ศ. 2559 เป็นต่อ New Season ตอน วาเลนไทน์ 59 (/ช่อง 3) รับบทเป็น ตำรวจปลอมที่พี่ต่อจ้าง (รับเชิญ)- พ.ศ. 2559 วุ่นนัก รักข้ามตึก (/ช่อง 9) รับบทเป็น เป้ง- พ.ศ. 2559 ข่าวร้อนก่อนไก่โห่ (/ช่อง 3) รับบทเป็น ต้อง- พ.ศ. 2561 มาวัดกันมั้ย ตอน อวสาน (เดอะ วัน เอ็นเตอร์ไพรส์/ช่องวัน 31) รับบทเป็น (รับเชิญ)- พ.ศ. 2561 บ้านสราญแลนด์ (เดอะ วัน เอ็นเตอร์ไพรส์/ช่องวัน 31) รับบทเป็น คนขับ Taxi- พ.ศ. 2561 เป็นต่อ 2018 ตอน แป๊ด แป๊ด, เด็กติดหมอน (/ช่อง 3) รับบทเป็น ยามเบิ้ม (รับเชิญ)- พ.ศ. 2562 เป็นต่อ 2019 ตอน แก้ของ (/ช่อง 3) รับบทเป็น ยามเบิ้ม (รับเชิญ)

**ผลงานภาพยนตร์**
ผีหัวขาด รับบท ลูกน้องเฮียย้ง
*ฆ่าโบกปูน (ภาพยนตร์แผ่น)
*บอดี้การ์ดหน้าเหลี่ยม รับบท นักข่าว (รับเชิญ)
*เดอะโกร๋น ก๊วนกวนผี รับบท พระหลบ
*ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบท พ่อเฒ่าโป๊ะ
*โยมผีพ่อ รับบท แดง
*ยายสั่งมาใหญ่ รับบท ไอ้แสบ
*ผู้ชายลั้ลล้า รับบท ลูกน้องเฮียเบนจี้ 
*เงา กรรมใครกรรมมัน
*การไฟฟ้ามาหานะเธอ (ภาพยนตร์ล้อเลียน) รับบท พี่ศรี- ฮาศาสตร์- เขาวานให้หนูเป็นสายลับลับ (ภาพยนตร์ล้อเลียน) รับบท ปื๊ด- เหน่งกะหน่อย โจรกะโจร (ภาพยนตร์ล้อเลียน) รับบท เหน่ง- พระหยอง อาจารย์เหน่ง นักเลงหน่อย (ภาพยนตร์ล้อเลียน) รับบท อาจารย์เหน่ง- รัชดาแลนด์ (ภาพยนตร์ล้อเลียน) รับบท เฮียหมี- วัยรุ่นพังร้าน (ภาพยนตร์ล้อเลียน)- หนูเอาอยู่ (ภาพยนตร์ล้อเลียน) รับบท เจ๊จวง- 30 กำลังแต๋ว (ภาพยนตร์ล้อเลียน) รับบท เฮียตุ๊ย- อีแก่อันตราย (ภาพยนตร์ล้อเลียน) รับบท จ่าเหน่ง- จันชรา (ภาพยนตร์ล้อเลียน) รับบท ลุงช้าง- สาระไน โอเซแก (ภาพยนตร์ล้อเลียน) รับบท เสี่ยเจียว- คู่เวร คู่กรรม (ภาพยนตร์ล้อเลียน) รับบท ซุซูกิ- ตลกก็ทะเล้น (ภาพยนตร์ล้อเลียน)- คู่เกย์พระโขนง (ภาพยนตร์ล้อเลียน) รับบท บัว- ยืมวันเสาร์ คืนเช้าวันจันทร์ (ภาพยนตร์ล้อเลียน) รับบท ผู้ใหญ่เก๋า- แหนมยโสธร (ภาพยนตร์ล้อเลียน) รับบท เถ้าแก่อ่ำ- โอ้มายก๊อด (ภาพยนตร์ล้อเลียน) รับบท มนตรี- ห้อง 6/5 ป๋าซ่าส์ หลอกผี (ภาพยนตร์ล้อเลียน)- ฮาชิมิ โปรเจค  (ภาพยนตร์ล้อเลียน) รับบท สามล- บักแตงโม รับบท ชายหน้าสัก (รับเชิญ)

**มิวสิกวีดีโอ**
 ตาแดงแดง ของ พลพล พลกองเส็ง และ วรกาญจน์ โรจนวัชร (2548)- เราคงต้องเป็นแฟนกัน ของ วรกาญจน์ โรจนวัชร (2548)- มักสาวซอนแลน ของ พี สะเดิด (2550)

**กรณีข่าวฉาวเรื่องมารดา**
ในช่วงปลายปี 2555 มีข่าวว่ามีผู้หญิงชรารายหนึ่งอ้างว่าเป็นแม่ของ โป๊งเหน่ง เชิญยิ้ม ซึ่งตกเป็นข่าวตลอดที่ผ่านมา หลังระบุว่าถูกลูกชายและลูกสะใภ้ไม่ให้อยู่ที่บ้าน จนต้องมาอาศัยอยู่ที่ วัดพระยาสุเรนทร์ ย่านคลองสามวา โดยตนยอมรับว่าเธอเป็นมารดาของเจ้าตัวแต่ไม่ยอมไปพบจนโดนกล่าวหาว่าเป็นลูกอกตัญญูบ้าง เห็นภรรยาดีกว่ามารดาบ้างแต่ตนพยายามเข้าไปหาตลอด แต่นางณัฐกนกไม่เคยรับว่าเป็นลูก แต่ภายหลังก็กลับมาอีกครั้งก่อนที่จะเป็นข่าวอีกครั้งในปี 2557 ในเรื่องเดิมก่อนที่จะเคลียร์กันได้

**สุขภาพและการเสียชีวิต**
ในช่วงปลายปี พ.ศ. 2561 โป๊งเหน่งได้ป่วยปอดทะลุจากการสูบบุหรี่จัดและด้วยความที่เป็นคนชอบรับประทานน้ำอัดลมและเครื่องดื่มชูกำลังมากซึ่งเจ้าตัวพูดด้วยว่าดื่มแทนน้ำ รวมไปถึงเจ้าตัวได้ป่วยหลายโรคและในปี 2564 เจ้าตัวได้ป่วยหนักอีกครั้งจากโรคไตและปอดทะลุเหมือนเดิมจนต้องเข้าโรงพยาบาลก่อนที่ล่าสุดเจ้าตัวได้กลับบ้าน
วันที่ 10 กรกฎาคม พ.ศ. 2565 โป๊งเหน่ง ได้เสียชีวิต ณ เวลา 22:16 น. เนื่องจากภาวะไตวายและมีอาการแทรกซ้อนจากโรคอื่น ๆ เช่น โรคปอดอักเสบ โรคตับอักเสบ และ โรคเบาหวาน สิริอายุ 56 ปี มีพิธีฌาปนกิจศพเมื่อวันที่ 17 กรกฎาคม พ.ศ. 2565 ณ วัดช้างใหญ่ อำเภอบางไทร จังหวัดพระนครศรีอยุธยา

**อ้างอิง**
หมวดหมู่:บุคคลจากอำเภอพนมทวน
หมวดหมู่:นักแสดงตลกชายไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:เสียชีวิตจากโรคไต
หมวดหมู่:เสียชีวิตจากภาวะไตล้มเหลว
หมวดหมู่:เสียชีวิตจากโรคปอด
หมวดหมู่:เสียชีวิตจากโรคเบาหวาน
หมวดหมู่:เสียชีวิตจากโรคตับอ่อน
หมวดหมู่:นักแสดงจากจังหวัดกาญจนบุรี